**Guideline for brug af udstyr: Glidetøjle**

*Det anbefales grundlæggende at overveje om brug af glidetøjle er nødvendig. I fald man ønsker at bruge glidetøjle, bør det foregå i henhold til anbefalingerne i nedenstående guidelines.*

**Hvad er en glidetøjle?**

En glidetøjle er et hjælpemiddel, som har til formål at bidrage til ekstra understøttelse af hestens ramme under uddannelse og i træning. Netop dette hjælpemiddel forudsætter høj grad af faglig viden og vejledning inden og under anvendelse.

**Korrekt brug**

Glidetøjlen er et hjælpemiddel, der skal benyttes med forsigtighed og omtanke. Den skal altid benyttes i en ramme, der tillader hesten at tage næseryggen i eller foran lod, uanset om glidetøjlen er spændt ned imellem hestens forben eller er spændt på siderne af hesten. Glidetøjlen må kun benyttes til at begrænse, at hesten tager hovedet meget op og går ovenud, og den må aldrig anvendes til at trække hovedet ned i en tvangsholdning. Den kan benyttes til konkrete problemstillinger i en kortvarig periode, og kun af erfarne ryttere med en veludviklet føling og forståelse for at ride hesten korrekt i balance og med eftergivenhed.

En glidetøjle kan f.eks. bruges, hvis en hest har tendens til at slå fra i changementer

(spænde op i halsen/nakken), hvor hesten med fordel kan få fornemmelsen af at blive i en mindre

stresset og løsere fysisk form. Glidetøjlen skal kun være medvirkende til at give et let

signal, som ikke giver hesten ubehag, og kun i en situation, hvor hesten bibeholder sin løsgjorthed

og er tryg. Hvis problemet ikke er afhjulpet efter få gange, skal problemet afhjælpes med anden type træning.

**Ukorrekt brug**

• En permanent antrukken glidetøjle, hvor hestens hoved fastholdes, vil altid defineres som tvang.

• Hestens næseryg skal aldrig ved tvang være placeret bag lod under brug af glidetøjle.

• Spring med pålagt glidetøjle anses ikke som korrekt, da hesten skal kunne føre hoved/hals

frit i henhold til naturligt opspring, svævefase og landing.

Se i øvrigt **Guideline til træning af heste og** [**Dansk Ride-Instruktør Forenings ”Vejledning ridehestens udstyr”.**](https://drif.dk/DK/Medlemmer/Guidelines.aspx)